Isigidimi Sama-Xosa.

 Vol. III, LOVEDALE, SOUTH AFRICA, JUNE 1, 1873. No. 33.

 Isigidimi samaxosa

I-PARLAMENT YASE KOLONI.

I-Parlament iyivumile indawo yokuba inani lamapolisa landiswe njengoko I-Governor ibite ngekuba njalo.

Omnye umteto ekufunwa ukuba umiswe ngo- wokuba abantsundu abakwizikolo ze London Missionary Society, bacandelwe kwezondawo bakuzo. Lonto isaxoxwa, asazike nokuba kovunyelwana ngayona.

Enye indawo ekuxoxwa yona yeyokumelana kwale Koloni ne Natal. Kuko amadoda anyulelwe ukuba akangele uhlobo esihlalelene ngalo ne Natal ngoku. Lomadoda ngu Messrs Solomon, Quin, Orpen Brownlee, no W. Ayliff.

Kuke kwaxoxwa kakulu ngohlobo olonalulu- ngileyo lokuquba indlela zenqwelo zomlilo kamsinya. Into enkulu eyinkohla kukuba abasebenzi baza kufunyanwa pina. Kulendlela ipakati kwe Wellington ne Worcester abantsundu abambayo bali 150 kupela; umvuzo omcinane abaufumanayo yindaliso kunye nokudla ngemini. Kweyase Bayi indlela kutiwa umntu makazinyulele nokuba ufuna indaliso nokudla kwake, nokuba ufuna isheleni ezimbini angazuzi ukudla, nokuba mhlaumbi ufuna ukuba abatalwe ngomsebenzi awenzileyo. Ati amadoda awomeleleyo abatalwa ngomsebenzi azuze nokuba zi 4s. ngemini; amanye ade azuze ne 6s. Kodwa abantu base mbalwa kanye. I-Government iti ngekurolwa £26,000, zincedise abangavumayo ukuza kusebenza apa bevela E-England. Kutiwa lomali inganokuncedisa amadoda ama 2,000. Ngelixesha isaxoxwayo lonto I-Government itumele U-Mr. Collins ukuba aze kukangela Emaxoseni inani labangavuma ukuya kusebenza. I-Parlament ite kungalunga ukuba kuziswe abasebenzi abavela E-England, kodwa ke noko nabantsundu abavumayo baupiwe umsebenzi.

KWELE GOLIDE.

Ngoku kuqondakele ukuba igolide yase South Africa inokufunyawa kangangokuba ibabuyiselele abayimbayo. Bonke bayayincoma E-Transvaal. Republic. Indawo ekuyo kanye kuse Leydenberg. Umgama walondawo xa umntu asuka apa ungango- wokuya kwele Diamond upindwe kabini. Eyona ndlela ilungileyo yokuya kona icanda E-Aliwal North ibete pantsi kolorozo Iwentaba lungasentla kwayo. Olorozo Iwentaba lude kanye. Lungumda owahlula ama Betshwane ku Maswazi.

Umzantsi walo wahlula Abasutu ku Maxosa. Igolide ikumhlambo opantsi kwentaba ekutiwa zi Quatlamba. Pakati kwawo kuko umlambo ongage Xesi. Kutiwa kanjalo ngumhlaba ocuma- yo kwinto ezilinywayo, oyilungelayo nempilo. Njengokuba kunjalo njeke sikolwa ukuba baninzi abantu abaza kuya kona. Abanye sebede bazishiya nediamondi baputuma igolide. Sekuko nenqwelana yokututa abantu abasuka kwele diamo­nd! besiya kwele Golide, ezakuhamba iveki zonke. Into esesixakaniso esikulu okwangoku, kukuba ukudla kusaswelekile. Amabulu ebelime azilinganisela okwawo kwakupela. Ke ngoku ukudla kofuneka ukuba kutunyelwe kweli lizwe, into ke leyo eyakukwenza ukuba kunqabe ngenxa yemali ero- lelwa ukukusa kona. Kodwa noko kutiwa zininzi inyamakazi; nenyama yegusha neyenkomo inokufunyanwa lula. Nokudla akuyi kuhlala ku- swelekile ngenxa kakuba elolizwe liyacuma kakulu. Abaya kuya kona mhlaumbi boba ngapezulu na- kwababeye kumba idiamondi. Somana ukunazisa into ezihambiseka kona kumaxesha ngamaxesha.

UBOYA BESEYIBOKWE.

Abaleseshi betu sesike sabazisa ukuba ixabiso loboya beseyibokwe lihlile E-England. Incwadi evela komnye wababutengayo ityila isizatu sokuba kube njalo. Uti uboya beseyibokwe obuvela E- South Africa abucokisekanga nje ngobe zinye indawo. Indawo ezikalazelwayo kubo zezi :— *Eyokucgzla,* bufutshane, bucetywa bungekakuli bude bube zi insh ezintandatu. *Eyesibini,* butunyelwa E- England buzele ukuncola. *Eyesitatu,* ziti intlobo ezahlukileyo zidityaniswe. Iqinga alinikayo ke lomfo ati loti lingatatyatwanga bu- ngabi nabatengi leli:—

1. Makugcinwe iseyibokwe eziboya buhle zodwa.
2. Makungacetywa pambi kokupela kuka July, mhlaumbi ekuqaleni kuka August; kucetywe kanye ngomnyaka.
3. Ibokwe ezo make zihlanjwe pambi kokuba kucetywe ; zize intlobo ezahlukileye zingadityaniswa Into enkulu emayikangelwe bubude boboya, nokuba bungancoli. Ukuba ezindawo zakukangelelwa akuko nto ingangenisa ngapezu koboya bese­yibokwe.

Kodwa kufuneka inyameko enkulu ukukangela uhlobo aza ukufuya lona umntu, nokubugcina kakuhle uboya obo.

UKUBULELWA KUKA REV. DR. MOFFAT.

Umfundisi omdala wase South Africa ongu Dr. Moffat usand’ ukufumana into ebonisa ukuba ubekiwe E-England. Izihlobo zake kwelozwe

zirole £5806 zamnika, ukwenzela ukumxasa ngezimini zake zobudala. Woti yena amane efumana inzala yalemali ebankini, aze akububa yahlulahlulwe pakati kwabantwana bake, ngohlo­bo ayakuti abone ngalo.

NGENGUQULO KA MATEYU.

Mna ndingomnye wabayibulelayo inguqulo ka Mateyu nangani ipitikeze ngamazwi abuvuvu angati akaziwa intsingiselo yawo. Kaukangele kwisahluko xxIII. 13. nezinye ezilandelayo; wofika kuko ilizwi eliti, *yeha.* Elilizwi ke entetweni yamaxosa, likukugxwala, agxwala ngako umntu, egxwala omnye, ekubeni ebekade emxelela ukuba into iyakonakala aze asuke apike omnye, ayenze, yonakaleke, atike obekade exela, yeha yilanto kade ndiyixela. U-Yesu akazange agxwale mntu yena. Bekulungelwe ukutiwa,—Kuyakubanzima ngaku- mbi, kuni babali, nabafarasi.

Kangela kwisahluko xxvi. 63. wokufika kuko ilizwi eliti *ndikuconisa* U-Tixo. Ukuconisa yinto etobekileyo yelizwi, ungakolisa ukuliva kubantu abenza intlondi, ngokukodwa kumakwenkwe Amaxosa. Ungati ukuba udla into ongafuni kuyipa bani nokuba ngumfazi wako uti yada yanga lento yingwev’ ubawo. Abobantuke abasakuba sayitya lonto kuba ubaconisile; ziko nezinye indawo zelilizwi endingenakumkana nazo, ndigqiba ngeliti Iona litobeke kakubi, akufuneki ilizwi langapandle. Bekufanele ukutiwa ndikufungisa U-Tixo; kutshiwo mhlope, kungahanjwe kufunwa ubuvilikitshane bamazwana atobekileyo.

Kangela kwisahluko XII. 5. kobako izwi eliti,— *Bayayigxugxisa* isabata. Uti komnye umntu wogxugxa, ube usiti wobaleka, akunakutiwa esabateni iyagxugxiswa ngati iyasukelwa, makutiwe iyapulwa, kuba ayinguye umntu. Kaukangele kwisahluko XXVI. 59. wofika kuko eliti, *bamfise.* Elolizwi litetwa lula, ikakulu kutiwa bambulale, kengoko bekufanele ukutiwa bambulale U-Yesu, kungatiwa bamfise U-Yesu. Zizezo indawo endizikalazelayo mna, ngapandle kwendawo eseei- velisiwe kade ngabanye ababali. Nditi kanjalo elilizwi lokuti *imidaka* xa abantu abamnyama bazibizayo mabaliyeke, libi, lisigxeko nokuba sigxeko. Into esukuba imdaka yesukuba incolile. Nina bateti besixosa bamhlope ninelizwi elibi enihlala niliteta futi nasezintlanganisweni,—nali elozwi,—*nina nizizinto*: nisitshoke kwabamnyama. Ndiyanivusa liyekeni elozwi, loza liti lakubuzwa wome umlomo.

W. Gaba.

Nditi makowetu abaguquli ngoku bapakati kwa­yo incwadi ukuyiguqula. Inxenye yabaziguqulayo sezipumile, eka Mateyu neye Zenzo Zabapostile.